Дык вось чаму маленькіх дзяцей так часта параўноўваюць з румянымі яблычкамі! Пакуль змучаныя спёкай дарослыя адганялі ад плеценых кошычкаў з сакавітымі фруктамі надакучлівых вос, кругленькія ружовашчокія дзеткі скакалі і куляліся ў траве каля Свята-Мікалаеўскай царквы, літаральна наліваючыся радасцю… У паветры лунаў дзіўны яблычна-слівова-вінаградны водар. Гэта быў апоўдзень 19 жніўня – Праабражэнне Гасподняе, Яблычны Спас. Праваслаўныя хрысціяне чакалі айца Вячаслава, а разам з ім – і цуду: ён асвеціць садавіну і …